১৯৮৭ সালে মোহরা প্রকল্প বাস্তবায়ন করে চট্টগ্রাম ওয়াসা। এরপর কর্ণফুলী প্রকল্পটি বাস্তবায়ন এখন শেষ পর্যায়ে। দীর্ঘ ২৯ বছর বড় কোন প্রকল্প বাস্তবায়ন করা যায়নি। বিগত বিএনপি-জামায়াত জোট সরকারের সময়ে মোহরায় একটি প্রকল্প হাতে নেয়া হয়। তৎকালীন প্রধানমন্ত্রী বেগম খালেদা জিয়া প্রকল্পটির ভিত্তিপ্রস্তর স্থাপন করেন। কিন্তু নানা জটিলতার কারণে সেটি আর আলোর মুখ দেখেনি। দীর্ঘ সময় বড় কোনো প্রকল্প বাস্তবায়ন না হওয়ায় পানি সংকট তীব্র আকার ধারণ করে।